Λεμπκούχεν, τα χριστουγεννιάτικα μπισκότα\nΤο σπίτι έβαλε ήδη τα γιορτινά του και οι μυρωδιές που συνόδευαν τα Χριστούγεννα των παιδικών μου χρόνων μου ζέσταναν ακόμη περισσότερο την ατμόσφαιρα. Φέτος έβαλα ως μοναδικό στόχο να μην περιοριστώ στα κλασικά, αλλά να πειραματιστώ σε γεύσεις από το χρονοντούλαπο. Κάπως έτσι άφησα -προς το παρόν τουλάχιστον- τα μελομακάρονα και τους κουραμπιέδες στην άκρη και επιδόθηκα στην αναζήτηση της συνταγής εκείνων των υπέροχων παραδοσιακών γερμανικών κερασμάτων με τη μαστιχωτή υφή και το πλούσιο άρωμα, των λεμπκούχεν (ή lebkuchen).\nLabels: συνταγή, Χριστούγεννα, recipe\n- Μαμά κοίτα πόσα ελατάκια σου έκοψα...(Μελίνα γεμάτη υπερηφάνεια)\n- ........... (μάνα σε κατάσταση σόκ)\n-Μαμά, να σου κόψω κι άλλα;;; (Μελίνα γεμάτη προσμονή)\n-Εεεε, όχι.... (μάνα που προσπαθεί να ανακτήσει την ψυχραιμία της)\nΑλλά θα μπορούσες να μου κόψεις πολλές πολλές καρδούλες για να τις στείλουμε σε αυτούς που αγαπάμε!\nΑυτή τη φορά, αιτία για την άκρως επιτυχή κατάληξη του διαλόγου στάθηκε μία πρόσφατη ανάρτηση της Ζήνας. Η ιδέα ήρθε στιγμιαία στη θέα του χριστουγεννιάτικου περφορατέρ. Η υλοποίηση επίσης άμεση και αρκετά διασκεδαστική, δεδομένης της ευκολίας της. Οι χριστουγεννιάτικες κάρτες είναι σχεδόν έτοιμες και μένουν να γεμίσουν ευχές για τους παραλήπτες τους!\nLabels: ευχετήρια κάρτα, χειροτεχνίες, Χριστούγεννα, diy, paper crafts, tutorial\nΧριστουγεννιάτικα στολίδια τάρανδοι\nΤα τελευταία τέσσερα χρόνια, η μαγεία των Χριστουγέννων πλημμυρίζει το σπιτικό μας από πολύ νωρίς! Μαζί με τη Μελίνα, αρπάζουμε την ευκαιρία να γεμίσουμε την καθημερινότητά μας με γιορτινές εικόνες, εικόνες μίας παιδικότητας που πασχίζουμε να κρατήσουμε μέσα μας, αλλά και να την εκδηλώνουμε με κάθε ευκαιρία!\nΜέσα σε αυτό το κλίμα κινούνται και οι πρώτες χριστουγεννιάτικες κατασκευές, οι οποίες άρχισαν ήδη να ετοιμάζονται με τη μικρή συνεργό μου! Την τιμητική τους σήμερα έχουν τα χριστουγεννιάτικα στολίδια τάρανδοι. Μία κατασκευή εύκολη και άκρως παιχνιδιάρικη, η οποία θα ανοίξει την αυλαία για μία σειρά γιορτινών αναρτήσεων. Πάμε να τη δούμε λοιπόν!\nLabels: βήμα βήμα, φτιάχνω μόνος μου, χειροτεχνίες, Χριστούγεννα, diy, paper crafts, tutorial\nCoffee break and chat #36\nΚαι πως να μην είναι καλή η μέρα σας δηλαδή με τέτοιο καφέ! Το ντουλάπι της καλής νοικοκυράς (δε γελάμε εδώ) διαθέτει όλα τα είδη -εκτός από ρεβύθι. Με κάθε καφεδάκι κερνάμε και κέικ με άρωμα μαστίχας από τη γειτονική Χίο. Για οποιοδήποτε παράπονο σχετικά με τη φιλοξενία,παρακαλώ να απευθυνθείτε στη σημαία ή κατά κόσμον Ζήνα!\nΤην προηγούμενη εβδομάδα η Ζήνα μας έβαλε για τα καλά σε Χριστουγεννιάτικους ρυθμούς. Παίρνω λοιπόν τη σκυτάλη και συνεχίζω με μία ερώτηση διπλωματική και όχι μόνο!!! Για πάμε λοιπόν...\nΈλα δε θέλω αναστεναγμούς ακόμη δεν αρχίσαμε! Όσο για την ανάρτηση την αφήνω στην κρίση σας!\nLabels: chat, coffee break\nΈνα ζιπουνάκι ψαράκι\n- Πάλι δώρo ετοιμάζεις;;; (Μελίνα στα όρια του εκνευρισμού)\n- Ω ναι. H ακαμάτρα η μανούλα εδώ και ένα χρόνο σχεδόν παλεύει να το ολοκληρώσει...(μάνα γεμάτη ενοχές)\n- Τι θα πει ακαμάτρα μαμά;;; (Μελίνα γεμάτη απορία)\n- Ανοίγεις τον υπολογιστή, με φωνάζεις, γκουγκλάρω και κάνεις αριστερό κλικ εδώ Akamatra (μάνα που προσπαθεί να θολώσει τα νερά)\n- Μα μαμά εδώ βλέπω τους φιόγκους μου... (Μελίνα μπερδεμένη)\n(Ακολουθεί σιγή ιχθύος)\n- Μαμά μπορώ να διαλέξω και άλλους φιόγκους; Θέλω να μου πάρεις τους φιόγκους όλου του κόσμου.... (Μελίνα συνεπαρμένη)\nΕλπίζω να μη βιαστήκατε να με συμπονέσετε για τα πάθη που περνάω και σας περιέγραψα σε προηγούμενη ανάρτηση . Διότι πίσω έχει η μάνα την ουρά! Αυτή τη φορά η διπλωματία νίκησε! Η μέθοδος του αποπροσανατολισμού αποδείχθηκε αλάνθαστη και ιδού τα αποτελέσματα: Ένα diy βρεφικό ζιπουνάκι με θαλασσινή αύρα!\nLabels: βήμα βήμα, φτιάχνω μόνος μου, diy, tutorial\nΕυχετήρια κάρτα μπαλαρίνα\n- Μαμά, το δώρο που πήρες στη φίλη μου δε μου αρέσει καθόλου... (Μελίνα, σκεπτική)\n- Γιατί κόρη μου; Εγώ το βρίσκω υπέροχο... (Μαμά, ανυποψίαστη)\n- Μα μαμά, οι πραγματικές μπαλαρίνες φοράνε μόνο ροζ...πόσες φορές θα σου πω;;; (Μελίνα, εκνευρισμένη)\nΚάπως έτσι ξεκίνησε ένας από τους -πάνω από όλα- δημοκρατικούς διαλόγους με την κόρη μου αρκετές μέρες πριν. Η κατάληξη εξίσου δημοκρατική! Έγινε σχεδόν το δικό της! Και λέω σχεδόν γιατί τα γυμνάσια στα οποία υποβλήθηκα, περιορίστηκαν ευτυχώς σε μία καραρόζ (λέξη που μας έχει συνεπάρει τον τελευταίο καιρό) κοριτσίστικη ευχετήρια κάρτα γενεθλίων που παρέπεμπε σε μπαλαρίνα.\nLabels: ευχετήρια κάρτα, χειροτεχνίες, diy, paper crafts, tutorial\nΔεν ξέρω αν σας έχω μιλήσει ποτέ για την τύχη μου, αλλά αυτή σε κάθε περίπτωση είναι συνυφασμένη με τα πτηνά και τα ψάρια -ενίοτε και με ολόκληρο το ζωικό βασίλειο. Προς το παρόν δε θα επεκταθώ επί της τύχης μου μέσα. Αντίθετα, θα καταθέσω μία εύκολη συνταγή για να μεταμορφώσετε το ιδιότροπο στήθος κοτόπουλου σε ένα ζουμερό και γευστικότατο πιάτο.\nΗ συνταγή που ακολουθεί είναι πανεύκολη στην εκτέλεσή της και σαφώς πιο ελαφριά από την τηγανιτή εκδοχή του κοτόπουλου πανέ. Επίσης, είναι κυριολεκτικά της τελευταίας στιγμής μιας και δε χρειάζεται να μαρινάρουμε προηγουμένως το κοτόπουλο. Πάμε να τη δούμε λοιπόν, γιατί στη βράση κολλάει το σίδερο!\nLabels: κοτόπουλο, συνταγή, recipe\nΒροχούλα, υγρασία, μούχλα και γκρίζα σύννεφα συνθέτουν το σκηνικό των τελευταίων ημερών. Είπα λοιπόν να εγκλιματιστώ και εγώ και να βγάλω όλα τα ταρτάν στη φόρα! Ή μάλλον να παρουσιάσω ένα μικρό δείγμα, μιας και το σκωτσέζικο καρό έχει εδραιωθεί πλέον σε τέτοιο βαθμό που οι επιλογές μας είναι ανεξάντλητες. Ήδη από πέρσι το tartan ( plaid για τους Αμερικάνους) ήρθε για να μείνει. Στην πραγματικότητα βέβαια, πάντα είχε μία θέση στη ντουλάπα μας.\nLabels: μόδα, fashion\nΗ πρωταγωνίστρια του Halloween έχει την τιμητική της αυτές τις μέρες και έτσι αποφάσισα να κάνω και γω την υπέρβαση, αξιοποιώντας την αναλόγως. Στη δική μου περίπτωση βέβαια, ο έρωτας μου για την κίτρινη σταρ, έπρεπε να περάσει από το στομάχι!Μέχρι και πριν μερικά χρόνια, η μόνη εκδοχή που με συγκινούσε ήταν η στριφτή γλυκιά κολοκυθόπιτα της μαμάς μου. Ωστόσο, καθότι και ολίγον άσχετη με τα χειροποίητα φύλλα, την απολάμβανα μόνο στην πατρίδα ή μέσω πακέτων ανθρωπιστικής βοήθειας της μαμάς!\nΗ μόνη σωτηρία για να μυρίσει στο σπίτι η γλύκα της κολοκύθας ήταν να βρω ένα ικανοποιητικό υποκατάστατο , κομμένο και ραμμένο στις δικές μου μαγειρικές συνήθειες. Κάπως έτσι προέκυψε και η συνταγή για γλυκιά τάρτα κολοκύθας με καρύδια που είχα υποσχεθεί να αναρτήσω (βλ. εδώ). Ας τη δούμε λοιπόν.\nLabels: γλυκό, συνταγή, recipe\nΚυριακή σήμερα και είπα να κάνω ένα δώρο στον εαυτό μου και να κάτσω να ευχαριστηθώ τη μέρα μου στο σπίτι. Στόχος αυτής της Κυριακής στο σπίτι: Να αναμετρηθώ με την κολοκύθα που μέρες τώρα με προκαλεί! Γιατί όσο και να μου χαμογελούσες γλυκιά μου από τη στιγμή που θρονιάστηκες στο τραπέζι μου, ήταν σίγουρο ότι δε θα μου γλυτώσεις!Δυστυχώς λοιπόν για την κυρία και προς μεγάλη μου ευχαρίστηση από το αποτέλεσμα κέρδισα στα σημεία, και μάλιστα 2-0!\nLabels: εικόνες, σκέψεις\nΘα σε πάρω να φύγουμε σε άλλη γη σε άλλα μέρη! Και ο λόγος πέρα από το γεγονός ότι είμαι ρομαντική -κατά βάθος- ψυχή, είναι ότι θέλω επιτέλους να φορέσω το φθηνό πλην αξιοπρεπές δερμάτινο, στο οποίο επένδυσα πρόσφατα.\nΤο μαύρο δερμάτινο τζάκετ από τα mango κατέφθασε εδώ και αρκετές εβδομάδες, αλλά έλα εσύ και πες μου πως θα με χαρακτήριζες, αν με έβλεπες να το φοράω υπό 30 σχεδόν βαθμούς κελσίου. Ή μάλλον μη μου το πεις, γιατί θα σκάσω ακόμη περισσότερο. Υπό αυτές τις συνθήκες, επιστρατεύω την υπομονή μου και επιδίδομαι στην αλάνθαστη θεραπεία για ανάλογες περιπτώσεις, κοινώς "φάτε μάτια ψάρια"!\nΤο δερμάτινο τζάκετ ή leather jacket στην αγγλική ή κοινώς δερμάτινο, αποτελεί για μια ακόμη σεζόν κομμάτι κλειδί για τις στυλιστικές επιλογές μας. Διαχρονικό, ευκολοφόρετο, ικανό να μας βγάλει ασπροπρόσωπες από το πρωί ως το βράδυ, σε χαλαρές ή ακόμη και πιο επίσημες περιστάσεις.\nΗ αγαπημένη μου εκδοχή για βολτίτσα. Με διακριτική ροκ διάθεση, φλατ παπούτσι και αλάνθαστο συνδυασμό τζιν με t-shirt.\nLabels: μόδα, fashion, fashion report\nΚαι πάνω που έλεγα ότι στρώνει ο καιρός, πάλι βρίσκομαι με ζακετούλα στην αυλή να ξορκίζω τα μποφόρια! Γιατί όσο και να ψυχράνει ο καιρός αρνούμαι να κλειστώ ακόμη μέσα. Το σπίτι βρίσκεται ακόμη σε καλοκαιρινούς ρυθμούς και μέχρι να πάρω απόφαση να κάνω την φθινοπωρινή εκκαθάριση, το μόνο δωμάτιο που έχει κίνηση είναι η κουζίνα! Τα πρώτα κέικ του φθινοπώρου αρχίζουν να φουρνίζονται, οι καφετιέρες παίρνουν φωτιά, τα ποτήρια αρχίζουν και σπάνε με γεωμετρική πλέον πρόοδο!\nLabels: κουζίνα, τάσεις, decor, finds\nΑλμυρό κέικ με μπέικον\nΕπιστροφή στο σπίτι και στη μπλογκογειτονιά με συνταγούλα! Σάββατο σήμερα και αν το πρόγραμμα έχει σπίτι και χουχούλιασμα προς τιμήν του φθινοπωρινού καιρού, τότε σας έχω την ιδανική λύση για να συνοδεύσετε το κρασί ή τη μπύρα σας: Ένα αλμυρό κέικ με μπέικον! Αν πάλι απέχετε από το αλκοόλ, αποθηκεύσετε την για μελλοντική χρήση! Τα αλμυρά κέικ σερβίρονται άνετα σαν πρώτο πιάτο, ορεκτικό ή κολατσιό για μικρούς και μεγάλους.\nΜε λένε Βάσω και είμαι καλά\nΠάμε πάλι!Με λένε Βάσω και είμαι καλά!Και μπορεί μερικές μερικές να διαδίδουν ότι γκαντέμης νονός με βάφτισε (ονόματα δε λέμε!!!), αλλά αυτή τη φορά επιστρέφω με ισχυρές διαβεβαιώσεις για το αντίθετο!\nΚαιρό πάσχιζα με όλες μου τις δυνάμεις να κάτσω μπροστά στον υπολογιστή, αλλά μάταια!Και τώρα που το σκέφτομαι ήταν από τις καλύτερες επιλογές που έκανα τους προηγούμενους μήνες.\nΜπορεί να μην καταφέραμε να φύγουμε για μία ακόμη χρονιά διακοπές, αλλά φρόντισα η καθημερινότητα μας να είναι απαλλαγμένη από τη ρουτίνα και τη μιζέρια. Κάπως έτσι φτάσαμε στα τέλη του Σεπτέμβρη και νιώθω πλήρης και ευγνώμων για κάθε μοναδική στιγμή που περάσαμε και αυτό το καλοκαίρι!\nΚάπως έτσι απλά επιστρέφω στη γειτονιά μας, γεμάτη προσδοκίες για ένα φθινόπωρο καλοκαιρινών αναμνήσεων και χειμερινών προσδοκιών!\nΠρος το παρόν σας φιλώ!\nLabels: εικόνες, Λέσβος, σκέψεις\nSeche Vite dry fast top coat review ... ή αλλιώς ανακαλύπτωντας την πυρίτιδα!\nΑλό αλό! Ήρθε και η κακοκαιρία προς τα μέρη μας, οπότε άρπαξα την ευκαιρία να ανασκουμπωθώ στον υπολογιστή και να γράψω. Και όχι δε θα σας πω τον πόνο μου. Ούτε πως περνάω το καλοκαίρι ως μόνιμος κάτοικος νησιού!\nΑντίθετα λέω να ξεκινήσω μία νέα σειρά αναρτήσεων full στην κριτική! Και επειδή δεν τα πάω και πολύ καλά με τον κίτρινο τύπο, λέω να περιοριστώ -επί του παρόντος τουλάχιστον- σε ότι έχω προσωπικά λατρέψει και θα αγόραζα ξανά και ξανά.\nLabels: κριτική, ομορφιά, beauty, review\nCoffee break and chat goes North!\nΑλό αλό!!!! Καλό μήνα κυρίες μου!\nΤιμή μου και καμάρι μου σήμερα θα σας υποδεχτώ σε Βόρειες παραλίες για ένα γρήγορο καφεδάκι!Και λέω γρήγορο, γιατί βλέπω να το γυρίζουμε σε ουζάκι σύντομα! Μη φέρετε ταπεράκι παρακαλώ. Για τους μερακλήδες της παρέας έχουμε παστές σαρδέλες, λαδοτύρι σαγανάκι, γκιουζλεμέδες, κολοκυθοανθούς γεμιστούς, φιλιανούς ντολμάδες, σουπιές, γαριδούλα αχνιστή και βλέπουμε!\nΔερμάτινα χειροποίητα σανδάλια για μικρές κυρίες\nΜπορεί ο Ιούνης να φτάνει στο τέλος του και εγώ ακόμη να προσπαθώ να συμβαδίσω θεματολογικά με την εποχή, όμως κάλλιο αργά παρά ποτέ! Ξεκινάω λοιπόν με ένα αγαπημένο αξεσουάρ: τα χειροποίητα δερμάτινα σανδάλια! Τα αγαπάμε γιατί είναι βολικά, ταιριάζουν σχεδόν σε κάθε περίσταση και μπορούμε να τα φτιάξουμε εύκολα και μόνες μας!Προσοχή όμως! Η ενασχόληση με τη διακόσμησή τους προκαλεί εθισμό και έντονες αντιδράσεις μίμησης!\nLabels: βήμα βήμα, καλοκαίρι, φτιάχνω μόνος μου, diy, tutorial\nΕντάξει το παραδέχομαι. Χάθηκα. Αλλά όχι αδίκως.\nΑλλά ας πάρω τα πράγματα από την αρχή. Όλα ξεκίνησαν όταν αποφάσισα να ασκήσω τα εκλογικά μου δικαιώματα και με την ευκαιρία να αποδράσω για μία βδομάδα στη Θεσσαλονίκη. Πέρασα ονειρεμένα, αλλά η χαρά μου κράτησε λίγο.\nΜε το που σκάσαμε μύτη πίσω δε με ξέπλενε ούτε ματάκι ούτε ολόκληρη αρμαθιά με σκόρδα!Η μία αναποδιά διαδεχόταν την άλλη με γεωμετρική πλέον πρόοδο, ενώ όλα τα ανάδρομα ζώδια πέρασαν από τον κύκλο μου! Τολμώ να πω ότι άγγιξα την κρίση πανικού πολλές φορές, αλλά θυμήθηκα πόσο μου άρεσε να νικάω μικρή και αντιστάθηκα!\nΤο καλοκαιράκι μπήκε και επίσημα και δε μπορούσα να διανοηθώ ότι θα αφήσω μία σειρά από ατυχή γεγονότα να χαλάσουν τη διάθεση μου και να αφήσω τις μέρες μου άδειες. So, τελείωσα επιτέλους το spring cleaning (παρακαλώ πολύ να λείπουν τα σχόλια!!!!) και αρχίζω να τη βλέπω με καλοκαιρινό μάτι!\nLabels: καλοκαίρι, σκέψεις\nSmoothie Φράουλας. ... το εναλλακτικό!\nΣε συνέχεια της καταπράσινης, άκρως αρωματικής ανάρτησης μου και την Κηπουρική Κουζίνας, λέω να συνεχίσω με πολύ χρώμα και ακόμη πιο δελεαστικό άρωμα! Σήμερα λοιπόν την τιμητική του έχει το κατακόκκινο,απόλυτο φρούτο που χαρακτηρίζει την εποχή, η φράουλα!\nΑν η τύχη σας ευνοεί και έχετε πρόσβαση σε υπαίθριες καλλιέργειες, τότε σπεύσατε να το εκμεταλλευτείτε και να γευτείτε τις ζουμερές φραουλίτσες στα καλύτερα τους! Γιατί μπορεί να έκαναν την εμφάνισή τους εδώ και τουλάχιστον ένα μήνα, αλλά η αγαπημένη τους εποχή είναι ο Μάιος!\nLabels: Άνοιξη, ροφήματα, συνταγή, recipe\nΚηπουρική ... κουζίνας !\nΚαλό μήνα είπα? Μπήκε ο Μάιος και πριν αρχίσει να μας φουσκώνει τα μυαλά η καλοκαιρινή διάθεση, είπα να εγκωμιάσω το απόλυτο πράσινο, τώρα που είναι ακόμη στα φόρτε του! Λέω βέβαια να μην ασχοληθώ με ανθισμένες ανοιξιάτικες οάσεις μιας και λίγο πολύ όλοι την είδαμε κηπουροί το μήνα που μας πέρασε. Αντίθετα λέω να συνδυάσω το τερπνόν μετά του ωφελίμου!\nLabels: Άνοιξη, κηπουρική, κουζίνα, τάσεις, φυτά\nΑν και δε φημίζομαι για την τύχη μου, τον τελευταίο καιρό μπορώ να πω ότι μου χαμογέλασε αρκετά! Φροντίζω βέβαια και να την προκαλώ!\nΠρόσφατα, έλαβα μέρος στον καθιερωμένο μηνιαίο διαγωνισμό της ελληνικής ομάδας του Etsy, EtsyGreekStreetTeam και κέρδισα μία μοναδική δημιουργία από το kitrino! Το δώρο μου: Ένα φθινοπωρινό unisex κασκόλ!\nLabels: παρουσίαση, χειροποίητο, handmade\nΞεκινώντας τη σελίδα μου, ένα από τα πράγματα που διαρκώς ανέβαλλα ήταν να σας υποβάλλω το βιογραφικό μου! Ενόψει λοιπόν των αποτελεσμάτων των φετινών όσκαρ είπα να παραλάβω και επίσημα και το δικό μου βραβείο!\nLabels: βραβείο, liebster award\nΔευτέρα σήμερα και ελπίζω η εβδομάδα σας να ξεκινάει με τις καλύτερες διαθέσεις!Η δική μου πάντως, αν και δύσκολη, ξεκινάει με τις πιο γλυκές αναμνήσεις από το Σαββατοκύριακο που μας πέρασε!\nΠροσπαθώντας να βάλω μία τάξη στο φωτογραφικό αρχείο μου, ήταν αδύνατον να προσπεράσω το φάκελο του γάμου μου! Αν και είμαι άκρως αντισυμβατικό άτομο, ω ναι, μπήκα και εγώ πριν τέσσερα χρόνια σε αυτήν τη διαδικασία! Και παρόλο που αποδείχτηκε από τα ωραιότερα πάρτυ της ζωής μου, ταυτόχρονα υπήρξε και το μεγαλύτερο οργανωτικό φιάσκο από πλευράς μου!\nLabels: γαμήλιο πλάνο, γάμος, λίστα, οργάνωση, προετοιμασία γάμου, Atelier\nΚατά έναν περίεργο λόγο ποτέ δε με συγκινούσε ιδιαίτερα η καρναβαλική περίοδος. Θυμάμαι ευχάριστα πολλά από τα αποκριάτικα πάρτυ στα οποία είχαμε βρεθεί, αλλά μέχρι εκεί. Ίσως φταίει το γεγονός ότι μου έχει μείνει απωθημένο αυτό το ταξίδι στη Βενετία!\nΩστόσο δεν κρύβω το θαυμασμό μου για την τέχνη που έχει αναπτυχθεί γύρω από το Καρναβάλι. Αγαπημένο σημείο αναφοράς οι μάσκες!Σε όλες τις εκδοχές τους....\nLabels: απόκριες, finds\nΑναρωτηθήκατε ποτέ πως μοιάζει ο παράδεισος? Ακόμη και αν δε σας απασχόλησε ποτέ, είμαι σίγουρη ότι έχετε βρεθεί πολλές φορές σε αυτόν!\nΚαι πώς είναι? Φαντάζομαι διαφορετικός από τον δικό μου, της Μάρως ή του Ηλία!\nΤι μου κάνετε? Εμένα τα κέφια είναι super!Μόλις έκλεισα την τσαντούλα μου για την πρώτη εξόρμηση του χρόνου (ω ναι, αργήσαμε!) και πετάω! Πριν αποχωριστώ όμως την τεχνολογία είπα να σας δελεάσω με μέρος από τις τελευταίες μου αγορές -και μοναδικές για το επόμενο διάστημα!\nΑν και δε στάθηκα τυχερή να πάρω το μαύρο παλτό για το οποίο σας είχα γράψει εδώ, επιδόθηκα σε σταδιακές ενδυματολογικές "επενδύσεις" για τις κυρίες της οικογένειας!\nΞεκινάω με το καλαθάκι της μαμάς από τα Mango, το οποίο κόστισε λιγότερο από 50 ευρώ.\nLabels: έξυπνες αγορές, μόδα, οδηγός αγοράς, fashion, smart buys\nΑν το προηγούμενο ποστ μου Δώρα Αγίου Βαλεντίνου (entry post!), σας έπεσε βαρύ από όλες τις απόψεις, σήμερα έχω σκοπό να επανορθώσω! Ειλικρινά!\nΤρόποι να εκφράσουμε την αγάπη μας, πολλοί!Αμέτρητοι θα έλεγα!Οπότε μην πέσετε σε κατάθλιψη εάν το budget σας έχει απλά πιάσει πάτο!\nLabels: Ημέρα Αγίου Βαλεντίνου, ιδέες δώρων, etsy finds, valentine's day\nΤι μου κάνετε? Ελπίζω να περάσατε ένα πανέμορφο Σαββατοκύριακο και να μη σας έπεσε βαριά η τσαγκαροδευτέρα!\nΕορταστική εβδομάδα για τους ερωτευμένους και αν ανήκετε σε αυτήν την ομάδα τότε καλά θα κάνετε να οργανωθείτε, αν δεν το έχετε κάνει ήδη!Αν πάλι ανήκετε σε αυτούς που απλά προσπερνάει αυτή τη μέρα σαν ιδέα, αλλά ψοφάτε για ένα δωράκι όπως η χάρη μου, τότε προτείνω να κοινοποιήσετε το ποστάκι μου στους άμεσα ενδιαφερόμενους!!! Μωρό μου ακούς????\nLabels: δώρα Αγίου Βαλεντίνου, ιδέες δώρων, μόδα, fashion, gift guide, valentine's day\nΣυννεφιασμένο πρωινό σήμερα και αν αποφασίσατε να μείνετε σπίτι, μπορείτε να το αρωματίσετε, ψήνοντας τα παρακάτω μπισκοτάκια!Είναι πραγματικά πανεύκολα και γίνονται ανάπαρπαστα από μικρούς και μεγάλους!\nΛόγω ημέρας Αγίου Βαλεντίνου πήραν σχήμα καρδιάς, αλλά εννοείται ότι μπορείτε να τα προσαρμόσετε σε οποιαδήποτε άλλη περίσταση!\nΤα εύσημα για τη συνταγούλα τα χρωστάω στη Ζήνα από το Efzin-Creations!Το δε εύσημα για τις φωτογραφίες ανήκουν πρωτίστως στο κατάστημα Kritikou Shopping Therapy, στην πλατεία Βικτωρίας, για τη συλλογή από τέλεια αξεσουάρ σε minimal αλλά και vintage γραμμές που βρήκαμε!\nLabels: Αγίου Βαλεντίνου, μπισκότα, συνταγή, recipe\nΕάν ανήκετε στην κατηγορία του χαρισματικού σεφ, φαντάζομαι ότι θα έχετε ήδη λύσει το μυστήριο των αφράτων μπιφτεκιών και απλά θα προσπεράσετε με μία πλάγια ανάγνωση τη σημερινή συνταγούλα!Αν όμως ανήκετε στην κατηγορία του συναδέλφου μου του Νίκου που ακόμη αναζητάει εκείνον τον συνδυασμό που δε θα απολιθώσει τα μπιφτέκια του, τότε μάλλον θα πρέπει να κοντοσταθείτε!\nLabels: αφράτα μπιφτέκια, κιμάς, μπιφτέκια, συνταγή\nΣχεδιάζοντας το νέο μου εξώφυλλο για τη σελίδα μου στο Facebook, σκέφτηκα ότι θα μπορούσα να σας προσφέρω μερικά totally free!Το μόνο που πρέπει να κάνετε είναι να ακολουθήσετε τις οδηγίες παρακάτω.\nΚάνετε κλικ στο σύνδεσμο του εξωφύλλου που θέλετε να κατεβάσετε.\nΚάνετε δεξί κλικ στην εικόνα του Flickr που μεταφερθήκατε και επιλέξτε "original size".\nΚάνετε κλικ στο "Download the original size of this photo".\nΗ εικόνα έχει αποθηκευτεί στον υπολογιστή σας και είναι έτοιμη προς χρηση!\nDesigning my new Facebook cover, I decided that it would be nice to offer you a few for free!\nAll you have to do is to follow the instructions below.\nClick the link of the Facebook cover you like to download.\nRight click the image on Flickr and select original size.\nClick "Download the original size of this photo".\nThe image is saved to your computer and is ready to use!\nFacebook cover #1\nLabels: δωρεάν, εξώφυλλο Facebook, Facebook covers, free, free download, freebies\nΕύχομαι να έχετε έναν πανέμορφο μήνα!Ο τελευταίος -επίσημα τουλάχιστον- μήνας του Χειμώνα, ο μήνας πολλών Υδροχόων (δε θα επεκταθώ στην αφεντιά τους!!!), ο μήνας κατά τον οποίον γιορτάζεται η Ημέρα της μητρικής γλώσσας και φυσικά ο μήνας του έρωτα για τους περισσοτερους!\nHave you all a great February!The last -officially!!!- Winter's month, the month of many Aquariuses (I won't say more about them!!!), the month of International Mother Language Day and the month of love for most people of course!\nLabels: δώρα, Ημέρα Αγίου Βαλεντίνου, Φεβρουάριος, χειροποίητα δώρα, etsy, gift guide, handmade, hello February, valentine's day\nStyle made by hand !\nΌταν η δημιουργία γίνεται δώρο, δε μπορεί παρά να είναι μοναδικό!Πόσο μάλλον όταν προέρχεται από αγαπημένους φίλους! Αποφάσισα λοιπόν να σας παρουσιάσω τρία από τα πλέον αγαπημένα δώρα που έλαβα τις γιορτές που μας πέρασαν. Δύο εξ αυτών είναι φτιαγμένα από πολυτάλαντους ανθρώπους που λατρεύω και το τρίτο μία εξαιρετική επιλογή, κομμάτι κλειδί της φετινής σεζόν.\nWhen creativity becomes a gift, this will definitely be unique!Moreover, if it comes from beloved friends! So I decided to represent you three of my favorite gifts I received past Christmas season. Two of them are handcrafted by two talented persons I adore and the third one is a great choice, a key piece of this season's trends.\nΞεκινάω με το πιο πρωτότυπο όλων!Ένα τσαντάκι φτιαγμένο από φελλό, επενδυμένο με ανθεκτικό, οικολογικό ύφασμα δια χειρός Akamatra! Το αγαπάω γιατί είναι μοναδικό και πολυχρηστικό ταυτόχρονα!\nI start with the most unique!A purse that is made out of cork, lined with resistant, eco-friendly fabric, created by Akamatra! I love it, because it is one of a kind and multipurpose at the same time!\nLabels: μόδα, μοναδικά δώρα, τζιν πουκάμισο, χειροποίητα δώρα, Akamatra, Efzin Creations, favorite gifts, handmade, handmade gifts, style\nToys that last forever!\nΈχω αρχίσει να μετράω αντίστροφα για τα πρώτα γενέθλια του εξ αποστάσεως έρωτα μου, του μοναδικού μου ανηψιού!Μετά από πολύ σκέψη για το δώρο του, κατέληξα ότι θέλω κάτι που να κρατήσει στο χρόνο και να είναι μοναδικό ταυτόχρονα!\nΔε δυσκολεύτηκα πολύ ως προς το είδος, διαλέγοντας ένα ξύλινο παιχνίδι!Διαχρονικό, ανθεκτικό, ικανό να ζωντανέψει αναμνήσεις γενεών! Μερικά από τα κομμάτια που ξεχώρισα μέσα από τον παράδεισο του χειροποίητου, το etsy!\nI have already started to countdown for the first birthday of my distance love, my one and only nephew!After much thought about his present, I decided that the perfect one will long last and is unique at the same time.\nIt was not difficult as for the kind and I chose a wooden toy!All time classic, durable, and one which will become a part of memories through generations!\nHere are some special ones I selected from handmade's paradise, etsy!\n1. Personalized Wooden Toy, eco-friendly Airplane\nLabels: ιδέες δώρων, ξύλινα παιχνίδια, παιδί, χειροποίητα παιχνίδια, etsy, etsy finds, handmade, handmade toys, wooden toys\nΚΟΤΟΠΟΥΛΟ ΜΕ ΟΞΥΜΕΛΟ\nΜετρώντας ακόμη τις απώλειες -ή για να ακριβολογώ την κληρονομιά σε λίπος και μερικά κιλά παραπάνω!!!- των γιορτών, είπα να το ρίξω στην κοτοθεραπεία και να πειραματιστώ με διάφορες εναλλακτικές συνταγές.\nΕμπευσμένη από τη συνταγή για κοτόπουλο adobo, προέκυψε και η συνταγή που ακολουθεί. Βασικό συστατικό αποτελεί το οξύμελο, το οποίο με έχει σώσει σε πολλές περιπτώσεις, συνοδεύοντας κυρίως σαλάτες, αλλά και ορεκτικά ή κυρίως πιάτα όπως αυτό που ακολουθεί.\nLabels: κοτόπουλο κατσαρολας, κοτόπουλο με οξύμελο, οξύμελο, συνταγή\nSeche Vite dry fast top coat review ... ή αλλιώς α...


Νέα εποχή στο Ίντερνετ: Το YouTube γίνεται (και) συνδρομητικό\n20/10/2015, 22:22 1\nΣε ειδική εκδήλωση που θα γίνει αύριο στην Αμερική, οι υπεύθυνοι του YouTube θα ανακοινώσουν ότι μέρος του προγράμματος θα προβάλλεται πλέον μόνο επί πληρωμή\nΜΠΛΟΚΟ ΣΤΟ YOU TUBE !\nAΠΑΡΑΔΕΚΤΟ ! ΤΟ ΔΙΑΔΙΚΤΥΟ ΑΝΗΚΕΙ ΣΕ ΟΛΟΥΣ ΚΑΙ ΔΕΝ ΕΙΝΑΙ ΕΜΠΟΡΙΟ. ΑΝ ΤΟ YOUTUBE ΑΠΟΠΕΙΡΑΘΕΙ ΝΑ ΓΙΝΕΙ ΕΜΠΟΡΙΚΟ, ΟΙ ΧΡΗΣΤΕΣ ΘΑ ΤΟ ΞΕΠΕΡΑΣΟΥΝ ΣΕ ΧΡΟΝΟ-ΡΕΚΟΡ ΚΑΙ ΘΑ ΦΤΙΑΞΟΥΝ ΑΛΛΟ ΕΛΕΥΘΕΡΟ ΔΙΑΔΙΚΤΥΑΚΟ ΤΟΠΟ. Η ΔΥΝΑΜΗ ΤΟΥ YOUTUBE IΣΧΥΕΙ ΜΟΝΟ ΟΣΟ ΠΑΡΑΜΕΝΕΙ ΕΛΕΥΘΕΡΟ.